ประกาศอธิบดีศาลปกครองสุพรรณบุรี เรื่อง กำหนดวันเปิดทำการแผนกคดีวินัยการคลังและการงบประมาณในศาลปกครองสุพรรณบุรี
ประกาศอธิบดีศาลปกครองสุพรรณบุรี
เรื่อง กำหนดวันเปิดทำการแผนกคดีวินัยการคลังและการงบประมาณในศาลปกครองสุพรรณบุรี[๑]
 

ตามที่ประธานศาลปกครองสูงสุดได้ออกประกาศ เรื่อง การจัดตั้งแผนกคดีวินัยการคลังและการงบประมาณในศาลปกครองชั้นต้น
ลงวันที่ ๑๕ ตุลาคม ๒๕๕๘ ซึ่งมีผลใช้บังคับตั้งแต่วันที่ ๗ พฤศจิกายน ๒๕๕๘ เป็นต้นไป
โดยกำหนดให้แผนกคดีวินัยการคลังและการงบประมาณในศาลปกครองชั้นต้นจะเริ่มดำเนินการเมื่อใด
ให้เป็นไปตามประกาศของอธิบดีศาลปกครองชั้นต้น นั้น

เพื่อให้การจัดตั้งแผนกคดีวินัยการคลังและการงบประมาณในศาลปกครองสุพรรณบุรีเป็นไปตามประกาศประธานศาลปกครองสูงสุด
เรื่อง การจัดตั้งแผนกคดีวินัยการคลังและการงบประมาณในศาลปกครองชั้นต้น ลงวันที่ ๑๕
ตุลาคม ๒๕๕๘ อธิบดีศาลปกครองสุพรรณบุรีจึงออกประกาศให้เปิดทำการแผนกคดีวินัยการคลังและการงบประมาณในศาลปกครองสุพรรณบุรี
ตั้งแต่วันที่ ๑ ตุลาคม ๒๕๖๑ เป็นต้นไป


ประกาศ ณ วันที่ ๑ ตุลาคม พ.ศ. ๒๕๖๑
จีรพัฒน์ กล่อมสกุล
รองอธิบดีศาลปกครองกลาง ช่วยทำงานชั่วคราวในตำแหน่ง
อธิบดีศาลปกครองสุพรรณบุรี


พัชรภรณ์/ธนบดี/จัดทำ
๑๓ ธันวาคม ๒๕๖๑

[๑]
ราชกิจจานุเบกษา เล่ม ๑๓๕/ตอนที่ ๙๐ ก/หน้า ๓๖/๗ พฤศจิกายน ๒๕๖๑